ไฟแนนทูเดย์
ยอดขายสินค้าของเอกชนบางรายที่กระเตื้องขึ้น ทำให้ความรู้สึกต่อภาวะเศรษฐกิจโดยรวมดีขึ้น แต่ ดร.เชาว์ เก่งชน
25 มี.ค. 2560

โดย...ช.ชดา - ยอดขายสินค้าของเอกชนบางรายที่กระเตื้องขึ้น ทำให้ความรู้สึกต่อภาวะเศรษฐกิจโดยรวมดีขึ้น แต่ ดร.เชาว์ เก่งชน กรรมการผู้จัดการ ศูนย์วิจัยกสิกรไทย บอกว่าอย่าเพิ่งคิดว่าตัวเลขการบริโภคภายในประเทศจะดีขึ้นมากนัก เพราะแค่ 2 เดือนนี้ยังวัดอะไรไม่ได้ดร.เชาว์ ฟันธงว่า ตัวเลขการบริโภคเอกชนจะเพิ่มในครึ่งปีหลัง เพราะช่วงนั้นงบกลางที่รัฐบาลตั้งใจฉีดออกมาเฉียด 2 แสนล้านบาท จะออกมาในช่วงนี้ตามหลักวิชาการเงินเพิ่มในระบบเศรษฐกิจ 5 หมื่นล้านบาท อาจจะเพิ่มจีดีพีได้ 0.1-0.5% แล้วแต่การหมุนรอบของเงิน หมุนรอบมากเศรษฐกิจก็จะขยายตามไปด้วย- เอสเอ็มอีแบงก์จัดสัมมนา “ล้วงลับจับทาง สร้างธุรกิจออนไลน์ให้ติดลมบน” ในวันที่ 28 มี.ค.นี้ ที่อาคารเอสเอ็มอีแบงก์ ทาวเวอร์ ติดสถานีรถไฟฟ้าบีทีเอสซอยอารีย์ สนใจยังลงทะเบียนทัน โทรถามได้ที่คอลเซ็นเตอร์เอสเอ็มอีแบงก์ 1357